b'\n_START_ARTICLE_\nAutomobili\xc5\xb3 servisas\n_START_SECTION_\nKategorijos\n_START_PARAGRAPH_\nAutoservisus galima suskirstyti \xc4\xaf kelias kategorijas._NEWLINE_Vis\xc5\xb3 pirma egzistuoja automobili\xc5\xb3 detali\xc5\xb3, varikli\xc5\xb3 parduotuv\xc4\x97s, kurios taip pat dirba kaip servisai. Tai n\xc4\x97ra \xc4\xafprasta, pavyzd\xc5\xbeiui, Jungtin\xc4\x97je Karalyst\xc4\x97je, ta\xc4\x8diau b\xc5\xabdinga JAV._NEWLINE_Dauguma autoservis\xc5\xb3 yra nepriklausomos, priva\xc4\x8diai valdomos \xc4\xafmon\xc4\x97s. Jos gali priklausyti didesniam \xe2\x80\x93 nacionaliniam, regioniniam \xe2\x80\x93 tinklui, dirbti fran\xc4\x8di\xc5\xbe\xc4\x97s principu, \xc4\xafskaitant OEM automobili\xc5\xb3 prekybos svetaines. JAV \xc5\xa1ios svetain\xc4\x97s vienintel\xc4\x97s gali atlikti garantin\xc4\xaf remont\xc4\x85 ir at\xc5\xa1aukti kit\xc5\xb3 gamintoj\xc5\xb3 ar platintoj\xc5\xb3 atlikt\xc4\x85 taisym\xc4\x85. Europoje vairuotojai \xc4\xafmon\xc4\x99 transporto priemon\xc4\x97s taisymui gali pasirinkti lanks\xc4\x8diau._NEWLINE_Europoje garantinius taisymo darbus neb\xc5\xabtinai turi atlikti automobilio gamintojas. Svarbu tik, kad b\xc5\xabt\xc5\xb3 naudojamos tinkamos detal\xc4\x97s ir taisymas atliekamas tiksliai pagal reikalavimus._NEWLINE_Bendrosios i\xc5\xa1imties reglamentas (BIR) reguliuoja, kaip turi b\xc5\xabti pri\xc5\xbei\xc5\xabrima transporto priemon\xc4\x97 garantinio laikotarpio metu. Transporto priemon\xc4\x97s gamintojas \xc4\xaf garantinius reikalavimus negali \xc4\xaftraukti toki\xc5\xb3 punkt\xc5\xb3, kaip kad transporto priemon\xc4\x97 gali b\xc5\xabti aptarnaujama tik atitinkamo gamintojo autoservisuose arba taisymui turi b\xc5\xabti naudojamos tik to gamintojo originalios detal\xc4\x97s. Tai rei\xc5\xa1kia, kad vairuotojai laimi i\xc5\xa1 konkurencijos laisvojoje rinkoje \xe2\x80\x93 autoservisams konkuruojant tarpusavyje, automobilio taisymo kaina b\xc5\xabna optimali.\n_START_SECTION_\nSpecializacija\n_START_PARAGRAPH_\nAutoservisai da\xc5\xbenai turi specializacij\xc4\x85. Pavyzd\xc5\xbeiui, viename autoservise dirba stabd\xc5\xbei\xc5\xb3, duslintuv\xc5\xb3, i\xc5\xa1metam\xc5\xb3j\xc5\xb3 sistem\xc5\xb3 specialistai. Kiti da\xc5\xbeniau taiso transmisij\xc4\x85, automobilio elektrin\xc4\x99 sistem\xc4\x85 ir pana\xc5\xa1iai. Taip pat yra servis\xc5\xb3, kurie taiso tik tam tikro prek\xc4\x97s \xc5\xbeenklo, modelio transporto priemones.\n_START_SECTION_\nKaip pasirinkti automechanik\xc4\x85\n_START_PARAGRAPH_\nJAV Federalin\xc4\x97 prekybos komisija, Amerikos automobili\xc5\xb3 asociacija ir Nacionalin\xc4\x97 generalini\xc5\xb3 prokuror\xc5\xb3 asociacija rekomenduoja rinktis tokius autoservisus, kurie demonstruoja savo sertifikatus. Sertifikatai rei\xc5\xa1kia, kad \xc4\x8dia dirbantis personalas i\xc5\xa1mano ir turi kompetencijos tam tikrais techniniais klausimais. Reik\xc4\x97t\xc5\xb3 \xc4\xafsitikinti, kad sertifikatai n\xc4\x97ra pasen\xc4\x99._NEWLINE_Klientams rekomenduojama paklausti autoservis\xc5\xb3 specialist\xc5\xb3, ar jie jau yra dirb\xc4\x99 su atitinkamo modelio transporto priemone.\n_START_SECTION_\nDali\xc5\xb3 klasifikacija\n_START_PARAGRAPH_\nTransporto priemon\xc4\x97s dalys gali b\xc5\xabti naujos. Da\xc5\xbeniausiai jos yra originalios, pagamintos automobili\xc5\xb3 gamintoj\xc5\xb3. Klientas gali pasiteirauti, ar jo automobilio taisymui bus naudojamos transporto priemon\xc4\x97s ar nepriklausomo gamintojo dalys. \xc5\xa0i\xc5\xb3 dali\xc5\xb3 kainos skiriasi._NEWLINE_Tranporto priemon\xc4\x97s dalys taip pat gali b\xc5\xabti restauruotos, perdirbtos._NEWLINE_Kai kurios taisymui naudojamos detal\xc4\x97s apskritai yra paimtos i\xc5\xa1 kitos transporto priemon\xc4\x97s. Tokios detal\xc4\x97s tinka retai, sunku garantuoti tokio remonto patikimum\xc4\x85.\n_START_SECTION_\n\xc5\xa0altiniai\n_START_PARAGRAPH_\n"Independent garages and the Motor Vehicle Block Exemption". Independent garages and the Motor Vehicle Block Exemption. UK Government'